Հոկտեմբերի 10-ին Մոր և մանկան առողջության պահպանման կենտրոնում առաջին անգամ կատարվեց հիստերոսկոպիկ (գինեկոլոգիական բնույթի) վիրահատություն։ ՙԵրջանիկ ենք, որ կարողացել ենք մեր համայնքի օժանդակությամբ Արցախ բերել լապարոսկոպիկ և մյուս սարքավորումները։ Նաև ուրախալի է, որ օտարազգի այն բժիշկները, ովքեր անցյալ տարի Արցախի առողջապահության համակարգում ունեցան իրենց ներդրումը, այս անգամ կրկին ցանկություն հայտնեցին գալ և համատեղ աշխատել։ Ի դեպ, նրանք առավոտից մինչև ուշ երեկո աշխատում էին մեծ սիրով, որովհետև Արցախի ժողովրդի ջերմ ընդունելությունը նրանց էլ ավելի էր քաջալերում։ Ես և մեր պատվիրակությունն ի սրտե շնորհակալ ենք նաև Կ. Աթայանից և համակարգի պատասխանատուների կատարած աշխատանքից, ովքեր հոգ էին տանում մեր բոլոր խնդիրները և կարիքները լուծելու, ինչպես նաև ստեղծում անհրաժեշտ պայմանները միասին և արդյունավետ աշխատելու համար՚,- ասաց Պերճ Աբգարյանը։